  Туспуктэм: Ижкар администрацилэн пресс-службаез Наталия Сильвестрова 0+ 9-тӥ куартолэзе, Вормон нуналэ, Ижкарын «ZA отцов и сыновей» калык хор кырӟалоз. Акция туэ куинетӥзэ ортчоз. Со сярысь кар администрацилэн пресс-сулжбаез ивортӥз. « Таяз арын ми пыриськисьёсты ныл-пи тодметъёсъя но улон интыя ум висъялэ, хоре кышноосты, анайёсты, нылъёсты, сузэръёсты но пыриськыны ӧтиськомы. И ж тыметлэн ярдураз быдэс Удмурт Элькунысь "калык" артистъёсты шумпотыса витиськомы. Ӵектосмес "Хор ZA отцов и сыновей" ниманы малпамы. Асьме кунмы понна нюръяськись пиосмылы дурбасьтыса кырӟаломы » Дмитрий Чистяков, Удмуртиысь атайёслэн кенешсылэн кивалтӥсез Калык хор Вормон нуналлэн ӝыт программаяз пыриськоз. Хорлэн репертуараз ож сярысь ваньзылы тодмо кырӟанъёс: «Священная война», «Катюша», «Казаки», «Несокрушимая» но Денис Майдановлэн «Победа за нами» кырӟанэз. « Кырӟасьёсты дасян понна 6-тӥ оштолэзьысен котькуд арня репетициос ортчозы. Вань мылкыд карисьёсты покчиарняосы 19 часын кар администраци азьысь площадьын витиськомы. Берпумиетӥ репетиция 8-тӥ куартолэзе ӝыт Иж тыметлэн ярдураз ортчоз » Алексей Фомин, Удмуртиысь флармонилэн кивалтӥсез Тодэ вайытом, 2022-тӥ арын атайёслэн хорзы 5 сюрс пыриськисьёсты но учкисьёсты люказ. Тегъёс: ВормонНунал кырӟан Ижкар Удмуртия  